smcproject/ml-wiki-sentences huggingface dataset:
തന്റെ പേരിനെ അന്വർത്ഥമാക്കുന്ന നടപടികളായിരുന്നു അധികാരമേറ്റയുടൻ ഷാജഹാൻ നടപ്പിലാക്കിയത്.
തന്റെ സ്ഥാനാരോഹണത്തിനു എതിരുനിന്നവരെയെല്ലാം ഷാജഹാൻ വകവരുത്തി.
രണ്ടാനമ്മയായ നൂർജഹാനെ കാരാഗൃഹത്തിലടച്ചു.
അതുചെയ്യാതെ തനിക്ക് സമാധാനമായി ഭരിക്കാനാവില്ല എന്ന് ഷാജഹാൻ കരുതിയിരിക്കണം.
ചക്രവർത്തി മുഗൾ സാമ്രാജ്യ ഭരണം ഷാജഹാൻ തന്റെ ദർബാറിൽ
ജഹാംഗീറിന്റെ ഭരണകാലത്ത് മുഗൾ സാമ്രാജ്യം താരതമ്യേന സമാധാനപരമായിരുന്നുവെങ്കിലും, ഭരണത്തിന് വെല്ലുവിളികൾ ഉണ്ടായിരുന്നു.
1634 ൽ ഷാജഹാന്റെ നേതൃത്വത്തിൽ മുഗൾ സൈന്യം സിഖ് സാമ്രാജ്യത്തെ ആക്രമിച്ചു.
മുഗൾ സൈന്യത്തേക്കാൾ തീരെ ചെറുതായിരുന്നു സിഖ് സൈന്യമെങ്കിലും അവർ ധീരമായ ചെറുത്തുനിൽപ്പാണ് നടത്തിയത്.
സിഖ് സേനയെ നയിച്ചത് ഗുരു ഹർഗോബിന്ദ് ആയിരുന്നു, ഈ യുദ്ധത്തിൽ മുഗൾ സൈനിക തലവനായിരുന്ന മുഖ്ലിസ് ഖാൻ കൊല്ലപ്പെട്ടു.
ഷാജഹാന്റെ നേതൃത്വത്തിൽ മുഗൾ സാമ്രാജ്യം ക്രമേണ വളരുകയായിരുന്നു.
കലയും, കലാകാരന്മാരേയും കൊണ്ട് സമ്പുഷ്ടമായിരുന്നു ഷാജഹാന്റെ കീഴിൽ മുഗൾ സാമ്രാജ്യം.
ലോകത്തിലെ മികച്ച കലാകാരന്മാരും, ശിൽപികളും അന്ന് ഇന്ത്യയിലായിരുന്നു.
ഷാജഹാൻ ഇവരെയെല്ലാം അകമഴിഞ്ഞ് പ്രോത്സാഹിപ്പിച്ചിരുന്നു.
ഇറ്റലിക്കാരനായ സഞ്ചാരി  ഫ്രാൻകൂയിസ് വെർണിയർ രാജധാനി സന്ദർശിച്ചു1638 മുഗൾ ഭരണസിരാകേന്ദ്രം ഷാജഹാൻ ആഗ്രയിൽ നിന്നും ഡൽഹിയിലേക്കു മാറ്റി.
ഷാജഹാന്റെ ഭരണകാലത്ത് നീതിനിഷേധങ്ങൾ കുറവായിരുന്നു എന്നു പറയപ്പെടുന്നു.
സ്വന്തം ജോലിക്കാരെപ്പോലും ബഹുമാനിച്ചിരുന്ന ഒരു ഭരണാധികാരിയായിരുന്നു ഷാജഹാൻ.
സൈനിക വിജയങ്ങൾ
ഷാജഹാന്റെ കാലത്ത് ഡെക്കാനിലെ ആക്രമണങ്ങൾ തുടർന്നു.
അഫ്ഘാൻ പ്രഭു ഖാൻ ജഹാൻ ലോധി അട്ടിമറിക്ക് ശ്രമിച്ചെങ്കിലും അതിനെ പരാജയപ്പെടുത്തി.
അഹ്മദ് നഗറിനെതിരെ ആക്രമണം നടത്തി.
ബണ്ഡെല രജപുത്രരെ പരാജയപ്പെടുത്തി ഓർഛ പിടിച്ചടക്കി .
1632-ൽ അഹ്മദ്നഗർ പൂർണമായും സാമ്രാജ്യത്തോട് കൂട്ടിച്ചേർത്തു.
1627-ൽ പിതാവ്, ജഹാംഗീറിന്റെ അവസാനകാലത്ത് മുഗളരിൽ നിന്നും സഫവികൾ കൈയടക്കിയ കന്ദഹാർ , ഷാജഹാന്റെ കാലത്ത് 1637-ൽ മുഗളർ തിരിച്ചുപിടിച്ചു.
1629-ൽ ആരംഭിച്ച സൈനികനീക്കമാണ് 1637-ൽ വിജയത്തിൽ കലാശിച്ചത്.
മുഗളരോട് തോറ്റ കന്ദഹാറിലെ സഫവി ഗവർണർ നഗരം മുഗളർക്ക് അടിയറവക്കുകയായിരുന്നു.
മുഗളർ തുടർന്ന് ഹിൽമന്ദിന്റെ തീരത്തുള്ള ഗിരിഷ്കും സമീൻ ദവാർ പ്രവിശ്യയും കരസ്ഥമാക്കി .
അക്ബറിന്റെ കാലം മുതൽക്കേ, വടക്കൻ അഫ്ഗാനിസ്താന്റെ മിക്ക ഭാഗങ്ങളും ഉസ്ബെക്കുകളുടെ നിയന്ത്രണത്തിലായിരുന്നു.
ഇക്കാലത്ത് പലപ്പോഴും ഇവർ ഹിന്ദുകുഷ് കടന്ന് തെക്കുവശത്തും ആക്രമണങ്ങൾ നടത്തിയിരുന്നു.
1629-ൽ അവർ ബാമിയാൻ പിടിച്ചടക്കുകയും ചെയ്തിരുന്നു.
കന്ദഹാർ പിടിച്ച് 2 വർഷത്തിനുശേഷം, ഷാജഹാൻ തന്റെ പുത്രൻ മുറാദിനെ അഫ്ഗാനിസ്താന്റെ വടക്കുകിഴക്കൻ മേഖലയിലുള്ള ബദാഖ്ശാൻ പിടിക്കാനായി പറഞ്ഞയക്കുകയും ഇതിൽ വിജയം കാണുകയും ചെയ്തു.
ഇതിനു പുറമേ 1646-ൽ മുഗൾ സേന, ഷിബർഘാനിൽ വച്ച് ഉസ്ബെക്കുകളെ പരാജയപ്പെടുത്തി ബൽഖും തെർമെസും കീഴടക്കി വടക്കൻ അഫ്ഗാനിസ്താൻ പൂർണ്ണമായും നിയന്ത്രണത്തിലാക്കി.
ഷാജഹാന്റെ മറ്റൊരു പുത്രനും പിൽക്കാലചക്രവർത്തിയുമായിരുന്ന ഔറംഗസേബും ഇവിടത്തെ മുഗൾ ആക്രമണങ്ങൾക്ക് നേതൃത്വം നൽകിയിരുന്നു.
എങ്കിലും 1647 വരെ ഈ പ്രദേശങ്ങൾ മുഗൾ സാമ്രാജ്യത്തിനു കീഴിലായിരുന്നുള്ളൂ.
ഗറില്ല യുദ്ധമുറയിലൂടെ ഉസ്ബെക്കുകൾ തിരിച്ചടിക്കുകയും വടക്കൻ അഫ്ഗാനിസ്താനിൽ നിന്നും പിന്മാറാൻ മുഗളരെ നിർബന്ധിതരാക്കുകയും ചെയ്തു.
അങ്ങനെ മുഗൾ സൈന്യം ഓക്സസ് തടത്തിൽ നിന്നും 1648-ൽ കാബൂളിലേക്ക് പിൻ‌വാങ്ങി.
ഇതിനുപിന്നാലെ 1649 ഫെബ്രുവരിയിൽ സഫവി ഷാ അബ്ബാസ് രണ്ടാമൻ കന്ദഹാർ വീണ്ടും പിടിച്ചടക്കി.
1649-നും 1653-നും ഇടയിൽ ഔറംഗസേബിന്റേയും അദ്ദേഹത്തിന്റെ മൂത്ത ജ്യേഷ്ഠൻ ദാരാ ഷികൂഹിന്റേയും നേതൃത്വത്തിൽ കന്ദഹാർ തിരിച്ചുപിടിക്കാൻ മൂന്നുവട്ടം ശ്രമം നടത്തിയെങ്കിലും മുഗ്ഗളർക്ക് ഇതിൽ വിജയം വരിക്കാനായില്ല .
ശിൽപ-കലാ രംഗത്തുള്ള സംഭാവനകൾ ജഹാംഗീറിന്റെ ശവകുടീരം
എല്ലാ മുഗൾരാജാക്കന്മാരും വാസ്തുവിദ്യയെ പ്രോത്സാഹിപ്പിച്ചിരുന്നവർ തന്നെയാണ്.
ബാബറിന്റെയും , അക്ബറിന്റേയും കാലഘട്ടങ്ങൾ പ്രശസ്തമാണ്, എന്നാൽ ഷാജഹാന്റെ ഭരണകാലത്താണ് മുഗൾ വാസ്തുവിദ്യ അതിന്റെ പാരമ്യതയിൽ എത്തുന്നത്.
കാലത്തിന്റെ കവിളിൽ വീണ ഒരു കണ്ണുനീർത്തുള്ളി എന്നാണ് രബീന്ദ്രനാഥ ടാഗോർ താജ്മഹലിനെ വിശേഷിപ്പിച്ചത്.
ഷാജഹാന്റെ ദർബാറിൽ പല പ്രമുഖ സഞ്ചാരികളും അതിഥികളായിരുന്നു.
ഷാജഹാന്റെ സദസ്സിൽ അദ്ദേഹമിരുന്നിരുന്ന മയൂരസിംഹാസനം അക്കാലത്ത് പ്രസിദ്ധമായിരുന്നു.
സ്വർണ്ണംകൊണ്ട് പണിതീർത്തതായിരുന്നു ഇത്.
കൂടാതെ വിലപിടിപ്പുള്ള ധാരാളം പവിഴങ്ങളും, രത്നങ്ങളും ഈ സിംഹാസനത്തിനു മോടി കൂട്ടാൻ വേണ്ടി ഉപയോഗിച്ചിരുന്നു.
മുഗൾ കലാരംഗം അതിന്റെ പാരമ്യതയിലായിരുന്നു ഷാജഹാന്റെ കൊടിക്കീഴിൽ.
ഇന്നും പ്രൌഢഗാംഭീര്യത്തോടെ നിൽക്കുന്ന ചെങ്കോട്ട , ഡൽഹിയിലെ ജുമാ മസ്ജിദ്, ലാഹോറിലെ ഷാലിമാർ ഉദ്യാനം, ജഹാംഗീറിന്റെ ശവകുടീരം എന്നിവയെല്ലാം മുഗൾ കാലഘട്ടം ശിൽപരംഗത്ത് നൽകിയ സംഭാവനകളുടെ ഉദാഹരണങ്ങളാണ്.
ഫ്രഞ്ച് സഞ്ചാരി ഫ്രാൻങ്കോവെർനിയർ  ഇക്കാലത്ത് ഇന്ത്യാ സന്ദർശിച്ചു..
1657-58 കാലത്ത് പിന്തുടർച്ചാവകാശത്തിനായി ഷാജഹാന്റെ മക്കൾക്കിടയിൽ തന്നെ കലഹം നടന്നു.
ബംഗാൾ വൈസ്രോയി ആയിരുന്ന ഷുജ, ഗുജറാത് വൈസ്രോയി ആയിരുന്ന മുറാദ് ബക്ഷ് തുടങ്ങിയവർ ആഗ്രയിലേക്ക് സൈനിക നീക്കം നടത്തി.
മുഗൾ സാമ്രാജ്യത്തിന്റെ സിംഹാസനമായിരുന്നു എല്ലാവരുടേയും ലക്ഷ്യം.
എന്നാൽ ആഗ്രയിൽ സൈന്യത്തിന്റെ തലവനായിരുന്ന ഔറംഗസേബിന് ഇവരെ പരാജയപ്പെടുത്താൻ വളരെ ക്ലേശിക്കേണ്ടി വന്നില്ല.
അങ്ങനെ ഈ കുടുംബകലഹത്തിൽ  മേൽക്കൈ നേടിയ ഔറംഗസേബ് തന്റെ സഹോദരന്മാരെ മൂന്നു പേരേയും വകവരുത്തുകയും, ഷാ ജഹാനെ ആഗ്ര കോട്ടയിൽ തടവിലാക്കുകയും ചെയ്തു.
തന്റെ പ്രണയിനിക്കു വേണ്ടി പണിത സ്മാരകമായ താജ്മഹലും നോക്കി ശിഷ്ടകാലം മുഴുവൻ ഷാജഹാന്‌ ഈ തടവറയിൽ കഴിയേണ്ടി വന്നു
ഷാജഹാന്റെ മൂത്ത മകളായ ജഹനാരാ ബീഗം ആയിരുന്നു ഈ രോഗശയ്യയിൽ പിതാവിനെ ശുശ്രൂഷിച്ചിരുന്നത്.
മുംതാസ് മഹലിന്റെ സ്വത്തിന്റെ ഭൂരിഭാഗവും ഷാജഹാൻ നീക്കിവെച്ചത് ജഹനാരാ ബീഗത്തിന്റെ പേരിലായിരുന്നു.
ബാക്കി സ്വത്തുക്കൾ മറ്റുള്ള മക്കൾക്കായി വീതിച്ചു നൽകി.
1666 ജനുവരിയിൽ ഉദരരോഗം കൊണ്ട് ഷാജഹാന്റെ നില തീരെ വഷളായി.
22 ജനുവരി 1666 ന് അദ്ദേഹം മരിച്ചു.
താജ് മഹലിൽ, തന്റെ പ്രിയ പത്നി മുംതാസ് മഹലിന്റെ കബറിടത്തിൽ ഷാജഹാനേയും അടക്കി.
താജ് മഹൽ
തന്റെ പത്നിയായിരുന്ന മുംതാസ് മഹലിന്റെ ഓർമ്മക്കായി ഷാജഹാൻ പണി കഴിപ്പിച്ചതാണ്‌  താജ് മഹൽ.
ഈ മനോഹര കുടീരം ലോകമഹാദ്ഭുതങ്ങളിലൊന്നായി കണക്കാക്കപ്പെടുന്നു.
ഷാ ജഹാന്റെ ശവകുടീരവും താജ് മഹലിൽ തന്നെയാണ്‌.
പേർഷ്യൻ,ഒട്ടോമൻ,ഇന്ത്യൻ,ഇസ്ലാമിക് എന്നീ വാസ്തുവിദ്യാ മാതൃകകൾ കൂടിച്ചേർന്നുണ്ടായ മുഗൾ വാസ്തുവിദ്യയുടെ ഉത്തമോദാഹരണമാണ് താജ് മഹൽ.
പൂർണമായും വെണ്ണക്കല്ലിൽ നിർമ്മിച്ച ഈ സ്മാരകം പൂർത്തിയാകാൻ ഇരുപത്തി രണ്ട് വർഷം എടുത്തു എന്നാണ് കണക്ക്.
1983- ൽ ലോകത്തിലെ പൈതൃക സ്ഥലങ്ങളുടെ യുനെസ്കോയുടെ പട്ടികയിൽ താജ് മഹലിനെ പെടുത്തി.
വെണ്ണക്കല്ലിൽ പണിത സൗധമാണ്‌ ഏറ്റവും പ്രധാനമെങ്കിലും ഇതിനോടനുബന്ധിച്ച് മറ്റു കെട്ടിടങ്ങളും ചേർന്ന ഒരു സമുച്ചയമാണ്‌ താജ് മഹൽ.
ഇതിന്റെ പണി ഏകദേശം 1632 ൽ തുടങ്ങി 1653 ൽ തീർന്നു എന്നാണ് കണക്കാക്കപ്പെടുന്നത്.
പതിനായിരക്കണക്കിന് തൊഴിലാളികൾ ചേർന്നാണ് ഇതിന്റെ നിർമ്മാണം പൂർത്തീകരിച്ചത്.
ഉസ്താദ് അഹമ്മദ് ലാഹോറിയാണ് ഇതിന്റെ പ്രധാന ശില്പി.
വിഖ്യാതമായ പല ചരിത്രസ്മാരകങ്ങളുടെ കർത്താവാണെങ്കിലും ഇവയുടെ നിർമ്മാണത്തിനായി ഖജനാവിലെ പണം ധൂർത്തടിച്ചതിന്റെ പേരിൽ മഹാത്മാഗാന്ധി അടക്കമുള്ള പ്രമുഖർ ഷാജഹാനെ വിമർശിക്കുന്നു .
ഉദാഹരണത്തിന്‌ മയൂരസിംഹാസനത്തിന്റെ ഇന്നത്തെ വില 1999-ൽ കണക്കാക്കിയതനുസരിച്ച് ഏകദേശം 80 കോടി അമേരിക്കൻ ഡോളറിലധികം വരുന്നുണ്ട്.
താജ് മഹൽ നിർമ്മിക്കാനെടുത്ത ചെലവിന്റെ ഏകദേശം ഇരട്ടിയായിരിക്കും ഇത് എന്നു കരുതുന്നു .
തൻ്റെ മകൾ ജഹനരയെ വിവാഹം കഴിക്കാൻ അനുവദിച്ചില്ല.
Princes of prince എന്ന ഗ്രന്ഥത്തിൽ ജഹനര പല കാര്യങ്ങളും പരാമർശിക്കുന്നു.kname=tribune ട്രൈബ്യൂൺ ഇന്ത്യ (ശേഖരിച്ചത് 2009 ഫെബ്രുവരി 2) /ref അവലംബം
മലയാളം ടെലിവിഷൻ ചാനലുകളുടെ പട്ടിക
മലയാളിയുടെ ആസ്വാദനത്തിന് പുതിയമാനങ്ങൾ നൽകിയ ടെലിവിഷൻ ചാനലുകളിൽ മാതൃഭാഷയിൽ ആദ്യമായി എത്തിയത് 1985 ൽ ഗവൺമെന്റിന്റെ കീഴിലുള്ള ദൂരദർശൻ ആണ്.
തുടർന്ന് 1993 ൽ മലയാളത്തിലെ ആദ്യ സ്വകാര്യ ടി വി ചാനലായ ഏഷ്യാനെറ്റ് സം‌പ്രേഷണം ആരംഭിച്ചു.
ഇന്ത്യയിൽ കേരളത്തിന്റെ സ്ഥാനം പൊതു പ്രക്ഷേപണ ചാനൽ ദൂർദർശൻ വാർത്താ ചാനലുകൾ ഏഷ്യാനെറ്റ് ന്യൂസ് മനോരമ ന്യൂസ് റിപ്പോർട്ടർ ടീവി മീഡിയാവൺ ടിവി ന്യൂസ്‌ 18 കേരളം മാതൃഭൂമി ന്യൂസ് ന്യൂസ് മലയാളം 24×7 കൈരളി ന്യുസ് 24 ന്യൂസ് രാജ് ന്യൂസ് മലയാളം ജനം ടിവി പൊതു വിനോദ ചാനലുകൾ ഫ്‌ളവേഴ്‌സ് ഏഷ്യാനെറ്റ് സൂര്യ ടി.വി. മഴവിൽ മനോരമ കൈരളി അമൃത ടി.വി. ജീവൻ ടി.വി. ജയ്‌ഹിന്ദ് ടി.വി. കൗമുദി ടി.വി. ദർശന ടി.വി. ജനം ടി.വി. ഏഷ്യാനെറ്റ് HD സീ കേരളം വിനോദ ചാനലുകൾ ഏഷ്യാനെറ്റ് പ്ലസ്സ് സൂര്യ മൂവീസ് സൂര്യ കോമഡി വീ ടി.വി. (കൈരളി വി) ദർശന ടി.വി. കപ്പ ടി.വി. ഏഷ്യാനെറ്റ് മൂവീസ് സൂര്യ മ്യൂസിക്‌ കൊച്ചു ടി.വി. രാജ് മ്യൂസിക്സ് മലയാളം സഫാരി ടിവി എച്ച്.ഡി ചാനലുകൾ ഏഷ്യാനെറ്റ് മൂവീസ് എച്ച്.ഡി സീ കേരളം എച്ച്.ഡി ഏഷ്യാനെറ്റ് എച്ച്.ഡി സൂര്യ ടി.വി.എച്ച് .
ഡി മഴവിൽ മനോരമ എച്ച്.ഡി മലയാളം ഓഡിയോ ഫീഡുകൾ
ചില ഇന്ത്യൻ ചാനലുകൾ (പ്രധാനമായും ഇംഗ്ലീഷ്) മലയാളം ഉൾപ്പെടെ ഒന്നിലധികം ഓഡിയോ ഫീഡുകൾ ഉപയോഗിച്ച് സംപ്രേക്ഷണം ചെയ്യുന്നു.
ഡിസ്കവറി ചാനൽ ഡിസ്കവറി കിഡ്സ് ETV ബാല് ഭാരത് നിക്കലോഡിയൻ നിക്കലോഡിയൻ സോണിക് സോണി യേ കാർട്ടൂൺ നെറ്റ്‌വർക്ക് പോഗോ (ടിവി ചാനൽ) സ്റ്റാർ സ്പോർട്സ് 1 സ്റ്റാർ സ്പോർട്സ് 3 വരാനിരിക്കുന്ന ചാനലുകൾ സീ മലയാളം ന്യൂസ്
(2022 ജനുവരി 25-ന് ഡിജിറ്റൽ പ്ലാറ്റ്‌ഫോമുകളിൽ ആരംഭിച്ചു.) എൻഡിടിവി മലയാളം
(ഉടൻ ലോഞ്ച് ചെയ്യുന്നു.) M5 ന്യൂസ് സൂര്യ മൂവീസ് എച്ച്.ഡി വിദ്യാഭ്യാസ ചാനൽ വിക്ടേഴ്സ് വിക്ടേഴ്സ് പ്ലസ്സ് ആത്മീയ ചാനൽ ഷാലോം പവർ വിഷൻ ഗുഡ്നെസ് ആത്മീയ യാത്ര ഹാർവെസ്റ്റ് വിദേശ മലയാള ചാനൽ മഴവിൽ മനോരമ ഇന്റർ നാഷണൽ ഏഷ്യാനെറ്റ് മിഡിൽ ഈസ്റ്റ് കൈരളി അറേബ്യ മീഡിയവൺ ഗൾഫ്‌ ഇതും കാണുക ഇന്ത്യയിലെ 4K ചാനലുകളുടെ ലിസ്റ്റ് അവലംബം http://www.satcodx3.com/eng/ Archived 2008-03-03 at the Wayback Machine
വിക്ടേഴ്സ് വിക്ടേഴ്സ് പ്ലസ്സ് ആത്മീയ ചാനൽ ശാലോം ടി.വി പവർ വിഷൻ ഗുഡ്നസ് ടി.വി ആത്മീയ യാത്ര ഹാർവെസ്റ്റ് വിദേശ മലയാള ചാനൽ മഴവിൽ മനോരമ ഇന്റർനാഷണൽ ഏഷ്യാനെറ്റ് മിഡിൽ ഈസ്റ്റ് കൈരളി അറേബ്യ മീഡിയവൺ ഗൾഫ്‌ flowers international ഇതും കാണുക ഇന്ത്യയിലെ 4K ചാനലുകളുടെ ലിസ്റ്റ് അവലംബം
ഹിന്ദുമതം സിംഗപ്പൂരിൽ ഇംഗ്ലീഷ് വിലാസം https://ml.wikipedia.org/wiki/Hinduism_in_Singapore സിംഗപ്പൂരിലെ ശ്രീ മാരിയമ്മൻ ക്ഷേത്രത്തിന്റെ ഗോപുരത്തിൽ ദ്രാവിഡ ഹിന്ദു കലയുടെ ചിത്രീകരണം.
സിംഗപ്പൂരിലെ ഹിന്ദു മതവും സംസ്‌കാരവും എഡി ഏഴാം നൂറ്റാണ്ടിൽ, ടെമാസെക് ഹിന്ദു-ബുദ്ധ ശ്രീവിജയ സാമ്രാജ്യത്തിന്റെ ഒരു വ്യാപാര കേന്ദ്രമായിരുന്ന കാലം മുതലാണ് തുടങ്ങുന്നത്.
ഒരു സഹസ്രാബ്ദത്തിനു ശേഷം, ബ്രിട്ടീഷ് ഈസ്റ്റ് ഇന്ത്യാ കമ്പനിയും കൊളോണിയൽ ബ്രിട്ടീഷ് സാമ്രാജ്യവും ദക്ഷിണേന്ത്യയിൽ നിന്നുള്ള കുടിയേറ്റക്കാരുടെ ഒരു ഒരു വലിയ സംഖ്യയെ കൂലികളും അവിദഗ്ധ തൊഴിലാളികളും ആയി സിംഗപ്പൂരിലേക്ക് കൊണ്ടുവന്നു.
മലായ് ഉപദ്വീപിലെന്നപോലെ , ബ്രിട്ടീഷ് ഭരണകൂടം പ്രാദേശിക തോട്ടങ്ങളിലും വ്യാപാര പ്രവർത്തനങ്ങളിലും വിശ്വസനീയമായ തൊഴിലാളികളെ സ്ഥിരപ്പെടുത്താൻ ശ്രമിച്ചു; കുടിയേറ്റത്തിന്റെ കങ്കാണി സമ്പ്രദായത്തിലൂടെ കുടുംബത്തെ കൊണ്ടുവരാനും കുടിയേറാനും ക്ഷേത്രങ്ങൾ പണിയാനും ഹിന്ദുക്കളെ പ്രോത്സാഹിപ്പിക്കുകയും പിന്നീട് ലിറ്റിൽ ഇന്ത്യയായി അറിയപ്പെട്ട ഒരു സമൂഹമായി അതിനെ വേറിട്ട് നിർത്തുകയും ചെയ്തു.
നിലവിൽ സിംഗപ്പൂരിൽ മുപ്പതോളം പ്രധാന ഹിന്ദു ക്ഷേത്രങ്ങളുണ്ട്.
2020 ലെ സെൻസസ് പ്രകാരം സിംഗപ്പൂരിൽ ആകെ 172,963 ഹിന്ദുക്കൾ ഉണ്ടെന്ന് കണക്കാക്കപ്പെടുന്നു, ഇത് സിംഗപ്പൂരിലെ ജനസംഖ്യയുടെ 5.0% ആണ്.
സിംഗപ്പൂരിലെ മിക്കവാറും എല്ലാ ഹിന്ദുക്കളും വംശീയ ഇന്ത്യക്കാരാണ് (99%), ചിലർ ഹിന്ദു കുടുംബങ്ങളെ വിവാഹം കഴിച്ചവരാണ്.
1931 ൽ മൊത്തം ജനസംഖ്യയുടെ 5.5% ഹിന്ദുക്കളായിരുന്നു.
സിംഗപ്പൂരിൽ, ഹിന്ദു ഉത്സവമായ ദീപാവലി ദേശീയ പൊതു അവധിയായി അംഗീകരിക്കപ്പെട്ടിരിക്കുന്നു.
ചില ഇന്ത്യക്കാരല്ലാത്തവർ, സാധാരണയായി ബുദ്ധ ചൈനക്കാർ, വിവിധ ഹിന്ദുമത പ്രവർത്തനങ്ങളിൽ പങ്കെടുക്കുന്നു.
മലേഷ്യയിലെയും ഇന്തോനേഷ്യയിലെയും വിവിധ സംസ്ഥാനങ്ങളിൽ നിന്ന് വ്യത്യസ്തമായി, സിംഗപ്പൂർ ഹിന്ദുക്കളുടെ മതസ്വാതന്ത്ര്യത്തിന് യാതൊരു നിയന്ത്രണവും ഏർപ്പെടുത്തുന്നില്ല.
ജനസംഖ്യാശാസ്ത്രം വർഷം ശതമാനം വർധന 1849 2.8% - 1911 5.0% +2.2% 1921 4.6% -0.4% 1931 5.5% +0.9% 1980 3.6% -1.9% 1990 3.7% +0.1% 2000 4.0% +0.3% 2010 5.1% +1.1% 2015 4.96% -0.14% 2020 5.0% +0.04%
2020 ൽ ഹിന്ദുക്കളായി രജിസ്റ്റർ ചെയ്ത റസിഡന്റ് വംശീയ വിഭാഗത്തിന്റെ ജനസംഖ്യ.
സിംഗപ്പൂർ സെൻസസ് പാകിസ്ഥാൻ, ബംഗ്ലാദേശികൾ, ശ്രീലങ്കൻ തുടങ്ങിയവരെ വംശീയ ഇന്ത്യൻ വിഭാഗത്തിന് കീഴിൽ കണക്കാക്കുന്നതിനാൽ ഇസ്ലാം, ക്രിസ്തുമതം, ബുദ്ധമതം എന്നിവ പിന്തുടരുന്ന ഇന്ത്യക്കാരുടെ അനുപാതം താരതമ്യേന കൂടുതലാണ്.
വംശീയ ഗ്രൂപ്പ് ഹിന്ദുക്കളായി രജിസ്റ്റർ ചെയ്തിട്ടുള്ള റസിഡന്റ് എത്‌നിക് ഗ്രൂപ്പിലെ ജനസംഖ്യ ഹിന്ദുക്കളായി രജിസ്റ്റർ ചെയ്തിട്ടുള്ള റസിഡന്റ് എത്‌നിക് ഗ്രൂപ്പ് ശതമാനം റസിഡന്റ് പോപ്പുലേഷൻ ശതമാനം എത്‌നിക് ഗ്രൂപ്പിലെ മൊത്തം റസിഡന്റ് പോപ്പുലേഷൻ ചൈനീസ് 458 0.018% 75.36% 2,606,881 മലയ് 223 0.05% 12.94% 447,747 ഇന്ത്യക്കാർ 171,326 57.29% 8.65% 299,056 മറ്റുള്ളവ 956 0.91% 3.05% 105,410 മൊത്തത്തിൽ 172,963 5.00% 100% 3,459,093
2015-ൽ ഹിന്ദുക്കളായി രജിസ്റ്റർ ചെയ്ത റസിഡന്റ് വംശീയ വിഭാഗത്തിന്റെ ജനസംഖ്യ.
വംശീയ ഗ്രൂപ്പ് ഹിന്ദുക്കളായി രജിസ്റ്റർ ചെയ്തിട്ടുള്ള റസിഡന്റ് എത്‌നിക് ഗ്രൂപ്പിലെ ജനസംഖ്യ ഹിന്ദുക്കളായി രജിസ്റ്റർ ചെയ്തിട്ടുള്ള റസിഡന്റ് എത്‌നിക് ഗ്രൂപ്പ് ശതമാനം റസിഡന്റ് പോപ്പുലേഷൻ ശതമാനം എത്‌നിക് ഗ്രൂപ്പിലെ മൊത്തം റസിഡന്റ് പോപ്പുലേഷൻ ചൈനീസ് 300 0.012% 76.84% 2,517,580 മലയ് 100 0.03% 11.88% 389,090 ഇന്ത്യക്കാർ 161,800 59.88% 8.25% 270,220 മറ്റുള്ളവ 400 0.403% 3.03% 99,300 മൊത്തത്തിൽ 162,600 4.964% 100% 3,276,190 ചരിത്രം ശ്രീ ശ്രീനിവാസ പെരുമാൾ ക്ഷേത്രത്തിന്റെ പ്രവേശന കവാടം.
സിംഗപ്പൂരിലെ ഹിന്ദു മതവും സംസ്‌കാരവും തെമാസെക് ഒരു ചെറിയ വ്യാപാര കേന്ദ്രമായിരുന്ന 7-ആം നൂറ്റാണ്ടിലെ ഹിന്ദു ശ്രീവിജയ സാമ്രാജ്യ കാലം മുതൽ കണ്ടെത്താൻ കഴിയും.
പത്താം നൂറ്റാണ്ടോടെ തമിഴ് ചോള സ്വാധീനം എത്തി.
14 മുതൽ 17-ആം നൂറ്റാണ്ട് വരെ ഈ മേഖലയിലെ ഇസ്‌ലാമിന്റെ വികാസത്തോടെ, സിംഗപ്പൂരിലും പരിസരങ്ങളിലും ഹിന്ദു-ബുദ്ധമത സ്വാധീനം മങ്ങി.
കൊളോണിയൽ കാലഘട്ടം ഈ പ്രദേശത്തെ അധികാരസ്ഥാനങ്ങളിലും മതപരമായ സ്വാധീനത്തിലും വലിയ മാറ്റങ്ങൾ കൊണ്ടുവന്നു.
പത്തൊൻപതാം നൂറ്റാണ്ടിന്റെ തുടക്കത്തിൽ ദക്ഷിണേന്ത്യയിൽ നിന്ന് സിംഗപ്പൂരിലേക്ക് ധാരാളം ഹിന്ദുക്കൾ കുടിയേറി, കൂടുതലും തമിഴർ .
സിംഗപ്പൂരിലെ ബ്രിട്ടീഷ് ഈസ്റ്റ് ഇന്ത്യാ കമ്പനി അവരെ കൂലികളായും തൊഴിലാളികളായും ജോലിക്ക് കൊണ്ടുവന്നതാണ്.
ഈ കുടിയേറ്റക്കാർ അവരുടെ മതവും സംസ്കാരവും ഒപ്പം കൊണ്ടുവന്നു.
അവരുടെ വരവ് ദ്രാവിഡ വാസ്തുവിദ്യയിൽ ദ്വീപിലുടനീളം ക്ഷേത്രങ്ങൾ പണിയുന്നതിനും ഊർജ്ജസ്വലമായ ഒരു ഹൈന്ദവ സംസ്കാരത്തിന്റെ തുടക്കത്തിനും കാരണമായി.
തങ്ങളുടെ പുതിയ വീട്ടിൽ സ്വന്തം മതം ആചരിക്കുന്നതിനും സംരക്ഷിക്കുന്നതും മാത്രമായിരുന്നു ആദ്യകാലത്ത് ചെയ്തുവന്നിരുന്നത്.
പിൽക്കാലത്ത്, സമ്പന്നരായ ഹിന്ദു വ്യാപാരികൾ ആരാധനാലയമായി വർത്തിക്കുന്ന താൽക്കാലിക കുടിലുകൾ നിർമ്മിക്കുന്നതിന് പണം സംഭാവനയായി നൽകി.
ദൂരെ അന്യനാട്ടിൽ താമസിക്കുന്നവർക്ക് ആശ്വാസമായി, സമൂഹത്തെ ഒരുമിച്ച് നിർത്താനും ക്ഷേത്രങ്ങൾ സഹായിച്ചു.
ആദ്യത്തെ ഹിന്ദു ക്ഷേത്രം ശ്രീ മാരിയമ്മൻ ക്ഷേത്രം , സിംഗപ്പൂർ
1827-ൽ സർ സ്റ്റാംഫോർഡ് റാഫിൾസിന്റെ ഗുമസ്തനായിരുന്ന നാരായണപിള്ളയാണ് രേഖപ്പെടുത്തിയിട്ടുള്ള സിംഗപ്പൂരിലെ ആദ്യ ഹിന്ദു ക്ഷേത്രമായ ചൈനാ ടൗണിലെ ശ്രീ മാരിയമ്മൻ ക്ഷേത്രം നിർമ്മിച്ചത്.
1823-ൽ വാങ്ങിയ ഈ സ്ഥലത്ത് അദ്ദേഹം ആദ്യമായി ഒരു തടി, ഓല മേഞ്ഞ ഒരു കുടിൽ സ്ഥാപിച്ചു.
ഇന്നത്തെ ക്ഷേത്രം 1863-ൽ പൂർത്തിയായി.
ശ്രീ മാരിയമ്മൻ ക്ഷേത്രവും ശ്രീ ശ്രീനിവാസ പെരുമാൾ ക്ഷേത്രവും ശ്രീ ദണ്ഡായുധപാണി ക്ഷേത്രവും സിംഗപ്പൂരിലെ ദേശീയ സ്മാരകങ്ങളാണ്.
സിംഗപ്പൂരിലെ ഹിന്ദു ക്ഷേത്രങ്ങൾ ദ്രാവിഡ ശൈലിയിലാണ് നിർമ്മിച്ചിരിക്കുന്നത്, പ്രധാനമായും ഇന്ത്യയിലെ തമിഴ്നാട്ടിൽ കാണപ്പെടുന്ന തമിഴ് ശൈലിയിലാണ് അവയുള്ളത്.
ഈ ശൈലി അതിന്റെ ഗംഭീരമായ ' ഗോപുരങ്ങൾ ' അല്ലെങ്കിൽ പ്രവേശന കവാടങ്ങൾ, സങ്കീർണ്ണമായ കൊത്തുപണികൾ , ചുവരുകളിലും മേൽക്കൂരകളിലും നിർമ്മിച്ച പെയിന്റിംഗുകൾ അല്ലെങ്കിൽ ചുവർചിത്രങ്ങൾ എന്നിവയ്ക്ക് പേരുകേട്ടതാണ്.
നിലവിൽ സിംഗപ്പൂരിൽ മുപ്പതോളം പ്രധാന ഹൈന്ദവ ക്ഷേത്രങ്ങളുണ്ട്.
ഇന്ന്, ഹിന്ദു എൻഡോവ്‌മെന്റ് ബോർഡ്, ഹിന്ദു മഹാജന സംഘം, ഹിന്ദു ഉപദേശക ബോർഡ് എന്നീ സർക്കാർ സ്ഥാപനങ്ങൾ എല്ലാ ഹിന്ദുമത കാര്യങ്ങളും കൈകാര്യം ചെയ്യുന്നു.
പ്രായപൂർത്തിയായ സ്ഥിരതാമസക്കാരായ സിംഗപ്പൂർ പൗരന്മാരിൽ 5.1% (2010 സെൻസസ്) ഹിന്ദുക്കളാണ്.
സിംഗപ്പൂരിലെ 2010 ലെ സെൻസസ് പ്രകാരം 15 വയസോ അതിൽ കൂടുതലോ പ്രായമുള്ള ജനസംഖ്യയിൽ ഏകദേശം 158,000 ഹിന്ദുക്കൾ ഉണ്ടായിരുന്നു; സിംഗപ്പൂരിലെ 37% ഹിന്ദുക്കളും വീട്ടിൽ തമിഴ് സംസാരിക്കുന്നു, 42% ഇംഗ്ലീഷ് സംസാരിക്കുന്നു.
സിംഗപ്പൂരിലെ ഹിന്ദുക്കളിൽ ബഹുഭൂരിപക്ഷവും ദക്ഷിണേന്ത്യൻ വംശജരാണ്.
ഹിന്ദു കുടുംബങ്ങൾ ദത്തെടുക്കുകയോ വിവാഹം കഴിക്കുകയോ ചെയ്ത ചൈനീസ്, മലായ് സ്ത്രീകളാണ് ഇന്ത്യക്കാരല്ലാത്ത ഹിന്ദുക്കൾ.
രാമകൃഷ്ണ മിഷൻ , സിംഗപ്പൂർ
മറ്റ് സമുദായങ്ങളുടെ മതപരമായ അവധി ദിനങ്ങൾക്കൊപ്പം ഹിന്ദു ഉത്സവമായ ദീപാവലി സിംഗപ്പൂരിൽ ദേശീയ പൊതു അവധിയായി ആഘോഷിക്കുന്നു.
മുമ്പ്, രണ്ട് ഹിന്ദു ക്ഷേത്രങ്ങൾ സിംഗപ്പൂരിന്റെ ദേശീയ സ്മാരകങ്ങളായി ഗസറ്റിൽ പ്രസിദ്ധീകരിച്ചിട്ടുണ്ട്.
ശ്രീ മാരിയമ്മൻ ക്ഷേത്രവും ശ്രീ ശ്രീനിവാസ പെരുമാൾ ക്ഷേത്രവുമാണ് അവ.
2014-ൽ, ദേശീയ പൈതൃക ബോർഡ് ശ്രീ ദണ്ഡായുധപാണി ക്ഷേത്രത്തെ ദേശീയ സ്മാരകമായി ഗസറ്റ് ചെയ്തു, ദേശീയ സ്മാരക പട്ടികയിൽ ഉൾപ്പെടുന്ന മൂന്നാമത്തെ ക്ഷേത്രമാണിത്.
സിംഗപ്പൂരിലെ പല ഹിന്ദു ക്ഷേത്രങ്ങളെയും പോലെ, ഇവയും ദക്ഷിണേന്ത്യൻ ദ്രാവിഡ ശൈലിയിൽ നിർമ്മിച്ചതാണ്.
സിംഗപ്പൂരിലെ ദീപാവലി അലങ്കാരങ്ങൾ.
സിംഗപ്പൂരിൽ വിവിധ സമൂഹങ്ങൾ സ്വന്തമായി ക്ഷേത്രങ്ങൾ സ്ഥാപിച്ചിട്ടുണ്ട്.
ഉദാഹരണത്തിന്, ശ്രീലങ്കൻ തമിഴ് സമൂഹം സിലോൺ റോഡിൽ ശ്രീ സെമ്പക വിനായകർ ക്ഷേത്രവും ചെട്ടിയാർ സമുദായം ടാങ്ക് റോഡിൽ ശ്രീ ദണ്ഡായുധപാണി ക്ഷേത്രവും സ്ഥാപിച്ചു.
ഉത്തരേന്ത്യൻ ശൈലിയിൽ നിർമ്മിച്ച ശ്രീ ലക്ഷ്മിനാരായണ ക്ഷേത്രം ഉത്തരേന്ത്യൻ സമൂഹം സ്ഥാപിച്ചതാണ്.
സിംഗപ്പൂരിൽ, ബുദ്ധമതക്കാരായ ചൈനക്കാരെപ്പോലുള്ള നിരവധി ഇന്ത്യക്കാരല്ലാത്തവർ, ഹിന്ദു ദേവതകളോട് പ്രാർത്ഥിക്കുക, ക്ഷേത്ര ഫണ്ടുകളിലേക്ക് പണം സംഭാവന ചെയ്യുക, ദീപാവലി , തീ നടത്ത ചടങ്ങ്, തൈപ്പൂയം തുടങ്ങിയ ഹൈന്ദവ ആഘോഷങ്ങളിൽ പങ്കെടുക്കുക എന്നിവയുൾപ്പെടെ വിവിധ ഹൈന്ദവ ചടങ്ങുകളിൽ പങ്കെടുക്കുന്നു.
വാട്ടർലൂ സ്ട്രീറ്റിലെ ശ്രീകൃഷ്ണ ക്ഷേത്രം അല്ലെങ്കിൽ യിഷൂനിലെ ചില ഹിന്ദു ക്ഷേത്രങ്ങൾ പോലുള്ള ചില ക്ഷേത്രങ്ങൾ ചൈനീസ് സമൂഹത്തിനിടയിൽ ഗണ്യമായ അനുയായികളെ സൃഷ്ടിച്ചിട്ടുണ്ട്, അവർ പലപ്പോഴും സമീപത്തുള്ള ചൈനീസ് ക്ഷേത്രങ്ങളിലേക്ക് പോകുമ്പോൾ ഈ ക്ഷേത്രങ്ങൾ സന്ദർശിക്കാറുണ്ട്.
അവധി
സിംഗപ്പൂരിൽ, ദീപാവലി മാത്രമാണ് ഹിന്ദുമതവുമായിബന്ധപ്പെട്ട ഔദ്യോഗിക അവധി.
തൈപ്പൂയം അവധിയല്ല.
ക്രിസ്ത്യാനികൾക്കും മുസ്ലീങ്ങൾക്കും രണ്ട് അവധികൾ വീതവും ഹിന്ദുക്കൾക്ക് സിംഗപ്പൂരിന്റെ 1966 ലെ അവധിക്കാല നിയമപ്രകാരം ഒരു പൊതു അവധിയും മാത്രമാണ് നൽകിയിരുന്നത്.
ഇതിന് പിന്നാലെ തൈപ്പൂയം പൊതു അവധിയായി പുനഃസ്ഥാപിക്കണമെന്ന ആവശ്യം ഹിന്ദുക്കളിൽ നിന്ന് ഉയർന്നിട്ടുണ്ട്.
2015-ൽ, അദ്ധ്യാപിക സംഗീത തണപാൽ ആരംഭിച്ച ഒരു നിവേദനം ഏകദേശം 20,000 ഒപ്പുകൾ നേടി.
ഹോങ് ലിം പാർക്കിൽ റാലി നടത്താൻ പദ്ധതിയിട്ടിരുന്നെങ്കിലും പോലീസ് അത് റദ്ദാക്കി.
ഹിന്ദു മത ആഘോഷങ്ങൾ ഒരു തൈപ്പൂയം വിശ്വാസി.
എല്ലാ വർഷവും ആഘോഷിച്ചുവരുന്ന ചില ഹൈന്ദവ ഉത്സവങ്ങളിൽ ദീപാവലി , തൈപ്പൂയം , പൊങ്കൽ , തമിഴ് പുതുവർഷം അല്ലെങ്കിൽ വർഷ പിറപ്പു, ഹോളി , തിമിഥി അല്ലെങ്കിൽ തീ നടത്തം എന്നിവ ഉൾപ്പെടുന്നു.
സിംഗപ്പൂരിൽ ദീപാവലി പൊതു അവധിയാണ്.
ക്രിസ്ത്യാനികൾക്കും മുസ്ലീങ്ങൾക്കും രണ്ട് പൊതു അവധികൾ ഉള്ളതിനാൽ തൈപ്പൂയവും പൊതു അവധിയാക്കണമെന്ന് ഹിന്ദുക്കൾ സർക്കാരിനോട് ആവശ്യപ്പെട്ടിട്ടുണ്ട്.
ഇതും കാണുക സന്ദർഭം 1915 സിംഗപ്പൂർ കലാപം ബൃഹദ് ഭാരതം തെക്കുകിഴക്കൻ ഏഷ്യയിലെ ഇന്ത്യൻ സ്വാധീനത്തിന്റെ ചരിത്രം സിംഗപ്പൂർ ഇന്ത്യക്കാരുടെ ചരിത്രം ഇന്ത്യൻ ഡയസ്‌പോറ ഇന്ത്യാവൽക്കരണം സിംഗപ്പൂരിലെ ഇന്ത്യൻ നാഷണൽ ആർമി തെക്കുകിഴക്കൻ ഏഷ്യയിലെ ഹിന്ദുമതം സിംഗപ്പൂരിലെ ഇന്ത്യൻ വംശജരായ മതങ്ങളും ആളുകളും: സിംഗപ്പൂരിലെ ആര്യസമാജം സിംഗപ്പൂരിലെ ജൈനമതം ഇന്ത്യൻ സിംഗപ്പൂരുകാർ സിംഗപ്പൂരിലെ ഹിന്ദു ക്ഷേത്രങ്ങളുടെ പട്ടിക രാജ്യം തിരിച്ചുള്ള ഹിന്ദു ക്ഷേത്രങ്ങളുടെ പട്ടിക സിംഗപ്പൂരിലെ ഇന്ത്യൻ സംഘടനകളുടെ പട്ടിക അവലംബം പുറം കണ്ണികൾ ഹിന്ദു എൻഡോവ്‌മെന്റ് ബോർഡ് - സർക്കാർ സ്ഥാപനം
ഹീബ്രു
ആഫ്രോ ഏഷ്യാറ്റിക്  ഭാഷാ സമുച്ചയത്തിലെ ഒരു സെമിറ്റിക് ഭാഷയാണ്‌ ഹീബ്രു ഭാഷ ( എബ്രായ ഭാഷ ).
( עִבְרִית ‎ , Ivrit ⓘ , Hebrew IPA : [ivˈʁit] or Hebrew IPA : [ʕivˈɾit] ) ഇസ്രയേലിൽ‍ 48 ലക്ഷത്തോളം ആളുകൾ സംസാരിക്കുന്ന ഈ ഭാഷ ലോകമെമ്പാടുമുള്ള യഹൂദമതസ്ഥർ പ്രാർത്ഥനക്കും പഠനത്തിനും ഉപയോഗിക്കുന്നു.
ഇസ്രയേലിൽ ഭൂരിപക്ഷം ജനങ്ങളും സംസാരഭാഷയായി ഉപയോഗിക്കുന്ന ഇത് അറബിഭാഷയോടൊപ്പം ഒരു ഔദ്യോഗികഭാഷയാണ്.
ഹീബ്രു അക്ഷരമാല ഉപയോഗിച്ച് വലത്തുനിന്ന് ഇടത്തോട്ടാണ്‌ ആധുനിക ഹീബ്രു ഭാഷ എഴുതപ്പെടുന്നത്.
വടക്കുപടിഞ്ഞാറൻ സെമിറ്റികളുടെ ശാഖയിൽപ്പെട്ട കനാനൈറ്റിന്റെ ഭാഷാഭേദമാണ് ഹീബ്രു.
വ്യത്യസ്ത രീതികളിലാണ് ഇത് ഉച്ചരിയ്ക്കുന്നത്.
മദ്ധ്യയൂറോപ്യൻ ഉച്ചാരണമായ അഷ്കെനാസിക്, മെഡിറ്ററേനിയൻ ഉച്ചാരണമായ സെഫാർഡിക് എന്നിവ പ്രധാനപ്പെട്ടതാണ്.
ഹീബ്രു അക്ഷരമാലയിൽ 26വ്യഞ്ജനങ്ങളുണ്ട്.
ഇതോടൊപ്പം സ്വരാക്ഷരങ്ങളും ഉപയോഗിയ്ക്കുന്നു.
മൂന്നക്ഷരങ്ങളടങ്ങുന്ന മൂല ത്തിൽ നിന്നുമാണ് ഇവ രൂപം കൊള്ളുന്നത്.
കനാനൈറ്റ് ഭാഷാ വിഭാഗത്തിലെ ഒരു അംഗമാണ് ഹീബ്രൂ.
കനാനൈറ്റ് ഭാഷകൾ വടക്കുപടിഞ്ഞാറൻ സെമിറ്റിക് ഭാഷാകുടും‌ബത്തിൽ പെട്ട ഭാഷയാണ്.
ഇസ്രായേൽ, ജൂദാ എന്നീ രാജ്യങ്ങളിൽ ബി.സി. പത്താം നൂറ്റാണ്ടുമുതൽ ഏഴാം നൂറ്റാണ്ടുവരെ ഒരു സംസാരഭാഷ എന്ന നിലയിൽ ഹീബ്രൂവിന് വലിയ സ്ഥാനമുണ്ടായിരുന്നു.
പുരാതനകാലത്ത് ബാബിലോൺ പ്രവാസത്തിനു ശേഷം എത്രമാത്രം ഹീബ്രൂ ഭാഷ സംസാരഭാഷയായി ഉപയോഗിക്കപ്പെട്ടിരുന്നു എന്നതിൽ പണ്ഠിതർക്കിടയിൽ അഭിപ്രായവ്യത്യാസമുണ്ട്.
ഇക്കാലത്ത് ഈ പ്രദേശത്തെ പ്രധാന അന്താരാഷ്ട്ര ഭാഷ പഴയ അരമായ ഭാഷയായിരുന്നു.
ലേറ്റ് ആന്റിക്വിറ്റി കാലത്തോടെ സംസാരഭാഷ എന്ന നിലയിൽ ഹീബ്രൂ വംശനാശം വന്നുപോയിരുന്നു.
പക്ഷേ ഇത് പിന്നീടും സാഹിത്യത്തിനും മതപരമായ ആവശ്യങ്ങൾക്കും ഉപയോഗിക്കപ്പെട്ടിരുന്നു.
മദ്ധ്യകാല ഹീബ്രൂ ഭാഷയ്ക്ക് പല ഭാഷാഭേദങ്ങളുമുണ്ടായിരുന്നു.
പത്തൊൻപതാം നൂറ്റാണ്ടിന്റെ അവസാനത്തോടെ ഹീബ്രൂ ഒരു സംസാരഭാഷയായി പുനരുജ്ജീവിക്കപ്പെടുകയായിരുന്നു.
ഏറ്റവും പഴക്കമുള്ള ഹീബ്രൂ ലിഖിതങ്ങൾ
2008 ജൂലൈ മാസത്തിൽ ഇസ്രായേലി ആർക്കിയോളജിസ്റ്റായ യോസ്സി ഗാർഫിങ്കെൽ ഖിർബെത് കൈയാഫ എന്ന സ്ഥലത്തുനിന്ന് ഒരു മൺപാത്രക്കഷണം കണ്ടെടുത്തു.
ഇത് ഇതുവരെ കണ്ടുപിടിക്കപ്പെട്ടതിൽ ഏറ്റവും പഴക്കമുള്ള ഹീ‌ബ്രൂ എഴുത്താണെന്ന് ഇദ്ദേഹം അവകാശപ്പെടുകയുണ്ടായി.
ഇതിന്റെ പ്രായം 3000 വർഷത്തോളമാണത്രേ.
ഹീബ്രൂ സർവ്വകലാശാലയിലെ ആർക്കിയോളജിസ്റ്റായ ആമിഹായി മാസർ പറയുന്നത് ഈ ലിഖിതം “പ്രോട്ടോ കനാനൈറ്റ്" ഭാഷയിലാണെന്നും "ഇക്കാലത്ത് ലിപികൾ തമ്മിലും ഭാഷകൾ തമ്മിലുമുള്ള വേർതിരിവ് വ്യക്തമായിരുന്നില്ല" എന്നുമാണ്. ഈ ലിഖിതത്തെ ഹീബ്രൂ എന്ന് വിളിക്കുന്നത് കടന്ന കൈയ്യാണെന്നാണ് അദ്ദേഹം അഭിപ്രായപ്പെട്ടത്. അവലംബം ↑ ↑ Ross, Allen P. Introducing Biblical Hebrew, Baker Academic, 2001. ↑ BBC News, 30 October 2008, 'Oldest Hebrew script' is found , Retrieved 3 March 2010 ↑ Mail Online, 31 October 2008, Daily Mail , Retrieved 3 March 2010 ↑ ഇതും കാണുക മലയാളം വാരിക 2012 ഡിസംബർ 28 ഗ്രന്ഥസൂചിക Hoffman, Joel M, In the Beginning: A Short History of the Hebrew Language. New York: NYU Press. ISBN 0-8147-3654-8 . Izre'el, Shlomo, "The emergence of Spoken Israeli Hebrew", in: Benjamin Hary (ed.), The Corpus of Spoken Israeli Hebrew (CoSIH): Working Papers I (2001) Kuzar, Ron, Hebrew and Zionism: A Discourse Analytic Cultural Study . Berlin New York: Mouton de Gruyter 2001. ISBN 3-11-016993-2 , ISBN 3-11-016992-4 . Laufer, Asher. "
Hebrew", in: Handbook of the International Phonetic Association.
Cambridge University Press 1999.
ISBN 0-521-65236-7 , ISBN 0-521-63751-1 .
Sáenz-Badillos, Angel, 1993 A History of the Hebrew Language (trans. John Elwolde).
ISBN 0-521-55634-1 ഗിലാദ് ത്സുക്കെർമൻ ( Zuckermann, Ghil'ad ), 2020 Revivalistics: From the Genesis of Israeli to Language Reclamation in Australia and Beyond , Oxford University Press ISBN 9780199812790 / ISBN 9780199812776 ഗിലാദ് ത്സുക്കെർമൻ ( Zuckermann, Ghil'ad ), 2003 Language Contact and Lexical Enrichment in Israeli Hebrew , Palgrave Macmillan ISBN 9781403917232 / ISBN 9781403938695 പുറത്തേയ്ക്കുള്ള കണ്ണികൾ ഹീബ്രു വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് Travel ഗൈഡ് വിക്കിവൊയേജിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് For a list of words relating to ഹീബ്രു, see the ഹീബ്രു category of words in Wiktionary , the free dictionary.
ഹീബ്രു edition of Wikisource , the free library General Ancient Hebrew Research Center , research and learning Hebrew resources History of the Ancient and Modern Hebrew Language by David Steinberg Short History of the Hebrew Language by Chaim Menachem Rabin Courses, tutorials, dictionaries Fully Transliterated Modern Hebrew Course Archived 2021-08-21 at the Wayback Machine (with listing of verb roots and derived verbs) Modern Hebrew for Beginners at the University of Texas at Austin College of Liberal Arts Morfix online dictionary USA Foreign Service Institute (FSI) Hebrew basic course Hebrew language, alphabet and pronunciation Miscellaneous Early Hebrew Newspapers Archived 2011-05-18 at the Wayback Machine , thousands of pages of mid- to late-19th-century and early 20th-century Hebrew newspapers.
Categorized Hebrew language study resources Biblical Hebrew Poetry and Word Play – Reconstructing the Original Oral, Aural and Visual Experience Hebrew Pronunciation , Rabbi Gil Student about how Hebrew should be pronounced in prayer, in accordance with Halakha and Poskim Hebrew fonts Archived 2015-09-06 at the Wayback Machine Jewish Story Writing Resource for Jewish writers.
ഹീബ്രു ഓപ്പൺ ഡയറക്റ്ററി പ്രൊജക്റ്റിൽ Hebrew Phrases with Audio
സിങ്കി ചാം
സിക്കിമിൽ മഞ്ഞുമനുഷ്യനെ പ്രതിനിധീകരിക്കുന്ന സിംഹവേഷം ധരിച്ച് ആടുന്ന നൃത്തമാണ് സിങ്കി ചാം അല്ലെങ്കിൽ കാഞ്ചൻസോംഗ നൃത്തം.
18-ാം നൂറ്റാണ്ടിൽ സിക്കിമിലെ മൂന്നാമത്തെ ചോഗ്യാലായ ചാദർ നംഗ്യാൽ അവതരിപ്പിച്ചതായി പറയപ്പെടുന്ന ഇത് ബൂട്ടിയ ജനതയുടെ ഒരു നൃത്തമാണ്.
ഇത് സാധാരണയായി പാംഗ്ലാപ്സൂൾ ഉത്സവത്തിലാണ് അവതരിപ്പിക്കുന്നത്.
ഈ നൃത്തത്തിൽ, രണ്ടോ നാലോ ഹിമ സിംഹങ്ങൾ ഉണ്ടാകാം, ഓരോ ഹിമ സിംഹത്തിലും സിംഹ വേഷത്തിൽ രണ്ട് പുരുഷന്മാർ ഉണ്ടായിരിക്കും.
നൃത്തത്തോടൊപ്പം ഒരു ഡ്രം വായിക്കുന്നയാളും അകമ്പടിയുണ്ടായിരിക്കും.
സിക്കിമിലെ ജനങ്ങൾക്ക് പവിത്രമായ കാഞ്ചൻജംഗ (ഖാങ്-ചെൻ സോങ് പാൻ) കൊടുമുടികൾ ഐതിഹാസികമായ മഞ്ഞുമനുഷ്യനോട് സാമ്യമുള്ളവയാണെന്ന് വിശ്വസിക്കപ്പെടുന്നതിനാൽ ഇതിന് മതപരമായ ബന്ധമുണ്ട്.
നാടി (നൃത്തം)
ഇന്ത്യൻ ഉപഭൂഖണ്ഡത്തിലെ പടിഞ്ഞാറൻ, മധ്യ കുന്നുകളിൽ താമസിക്കുന്ന ജനതയുടെ പരമ്പരാഗത നാടോടി നൃത്തമാണ് നാടി .
പ്രധാനമായും ഹിമാചൽ പ്രദേശ് , ഉത്തരാഖണ്ഡ് എന്നീ സംസ്ഥാനങ്ങളിലെ നൃത്തമാണിത്.
കുളു , മണ്ഡി, ഷിംല , സിർമൌർ, ചമ്പ , കിന്നൌർ , ഉത്തരകാശി , ഡെറാഡൂൺ (ജൌൻസാർ-ബാവർ, തെഹ്രി ഗർവാൾ ജില്ലകൾ) എന്നിവിടങ്ങളിലാണ് നാടികൾ പരമ്പരാഗതമായി അവതരിപ്പിക്കുന്നത്.
പഹാരികൾ സമതലപ്രദേശങ്ങളിലേക്ക് കുടിയേറുന്നതിനാൽ സമതലപ്രദേശങ്ങളിലും ഇത് ജനപ്രിയമായി.
പരമ്പരാഗതമായി, ധോൽ-ദാമാവു എന്നറിയപ്പെടുന്ന വാദ്യങ്ങളുടെ താളത്തിനനുസരിച്ചാണ് പ്രദേശവാസികൾ നാടി നൃത്തം ചെയ്യുന്നത്.
ഈ നൃത്തം ലോകത്തിലെ ഏറ്റവും വലിയ നാടോടി നൃത്തമായി ഗിന്നസ് ബുക്ക് ഓഫ് വേൾഡ് റെക്കോർഡിൽ ഇടം നേടിയിട്ടുണ്ട്.
കിന്നൌറിലെ നാടി നൃത്തം കിന്നൌർ നൃത്തത്തിന്റെ വകഭേദങ്ങൾ
കുൽവി നാടി, മഹാസുവി നാടി, സിർമൌരി നാടി, കിന്നൌരി നാടി, ജൌൻപുരി നാടി, ബരഡ നാടി, ബംഗാനി നാടി എന്നിങ്ങനെ നാടി നൃത്തത്തിന് വിവിധ വകഭേദങ്ങളുണ്ട്.
ഗർവാലി ഭാഷയിൽ പ്രത്യേകിച്ച് തെഹ്രി ഗർവാളിൽ ഇതിനെ ചിലപ്പോൾ തണ്ടി എന്നും,  ജൌൻസാർ-ബാവറിൽ ബരാദ നാടി എന്നും വിളിക്കുന്നു.
ലാഹോൾ ജില്ലയിലെ ജനങ്ങൾക്ക് "ഗർഫി" എന്ന പേരിൽ അവരുടേതായ സവിശേഷമായ നൃത്തമുണ്ട്.
നാടി നൃത്തം ലാഹോളി സംസ്കാരത്തിന്റെ ഭാഗമല്ല.
കിന്നൌരി നാടി നൃത്തം ഒരു മൈം അവതരിപ്പിക്കുന്നതു പോലെയാണ്, അതിൽ മന്ദഗതിയിലുള്ള അനേകം രംഗങ്ങൾ ഉൾപ്പെടുന്നു.
നൃത്തപ്രകടനം